wickkiey/tamil-wikipedia-chunked huggingface dataset:
# நீதியின் நிழல்

## நடிப்பு

- சிவாஜி கணேசன் -டிஐஜி நித்யானந்தமாக
- ராதா -சொப்ணாவாக
- பிரபு -விஜயாக
- எம். என் நம்பியார் -கிருஷ்ண பிரசாத்தாக
- மேஜர் சுந்தரராஜன் -காவல்துறை அதிகாரியாக
- சந்திரசேகர் -மோகனாக
- சத்யராஜ் -நாகராஜாக
- லூசு மோகன் -பாயாக
- வினு சக்ரவர்த்தி -எத்திராஜாக
- ஸ்ரீவித்யா -விஜயின் தாயாக
- நிழல்கள் ரவி -ஜேம்சாக
- சிவசந்திரன் -சுகுமாராக
- ஒய். ஜி. மகேந்திரன் உன்னியாக
# நீதியின் நிழல்

## இசை

இப்படத்திற்கு சங்கர் -கணேஷ் இசையமைக்க பாடல் வரிகளை வாலி எழுதியுள்ளார்.
| 1 | "எந்த பையன் என்னை" | எஸ். பி. பாலசுப்பிரமணியம் |  |
| --- | --- | --- | --- |
| 2 | "குத்துவிளக்கோ ஒன்று" | எஸ். பி பாலசுப்ரமணியம், வாணி ஜெயராம் |  |
| 3 | "நீ இருந்தால்தான் நிம்மதி" |  |  |
| 4 | "நையாண்டி மேளத்த கேளு" | மலேசியா வாசுதேவன், விவேக் சாரதி |  |
| 5 | "மந்தாரப்பூவே மஞ்சள் நிலாவே" | எஸ். பி பாலசுபிரமணியம், பி. சுசீலா |  |
| 6 | "வாடியம்மா வாடியம்மா" | எஸ். பி பாலசுப்ரமணியம், விவேக் சாரதி | } |
# பொய் முகங்கள்

**பொய் முகங்கள்** (*Poi Mugangal*) என்பது 1986 ஆம் ஆண்டு வெளியான இந்திய தமிழ் திரைப்படம் ஆகும். சி. வி. இராசேந்திரன் இயக்கிய இந்த படத்தில் ராகேஷ் (தமிழில் அறிமுகம்), சுலக்சனா ஆகியோர் முக்கிய கதாபாத்திரங்களில் நடித்தனர். ராகேஷ் முன்பு தமிழில் *படிக்காதவன்* (1985) படத்தை, தனது உண்மையான பெயரான வி. ரவிச்சந்திரன் என்ற பெயரில் தயாரித்தார். பொய் முகங்கள் படமானது சுஜாதாவின் *காகித சங்கிலிகள்* என்ற கதையை அடிப்படையாகக் கொண்டது. இப்படமானது *பிரேமாஸ்த்ரா* (1982), *நானே ராஜா* (1984) ஆகிய படங்களை அடுத்து ரவிச்சந்திரன், ராஜேந்திரன், இசையமைப்பாளர் சங்கர்-கணேஷ் ஆகியோர் இணையும் மூன்றாவது கூட்டணியாகும்.
# பொய் முகங்கள்

## கதை

சிறுநீரகங்கள் பாதிக்கபட்ட ஒரு இளைஞன் மாற்று சிறுநீரகத்துக்காக தன் மனைவியின் இரத்த உறவினர்களிடம் கெஞ்சி காத்திருப்பது பற்றிய கதை.
# பொய் முகங்கள்

## நடிப்பு

- ராகேஷ் ராஜாவாக
- சுலக்சனா இந்துவாக
- ஒய். ஜி. மகேந்திரன்
- சிவசந்திரன்
- அருந்ததி
- வி. எஸ். ராகவன்
- வி. கோபாலகிருஷ்ணன்
# பொய் முகங்கள்

## தயாரிப்பு

கன்னட நடிகரான வீ. ரவிச்சந்திரன் தமிழில் அறிமுகமாகும் போது தமிழ் நடிகர் ரவிச்சந்திரனுடன் பெயர் குழப்பம் ஏற்படுவதை தவிர்க்க ராகேஷ் என்று பெயரில் அறிமுகமானார். இந்த படமானது சுஜாதாவின் *காகித சங்கிலிகள்* என்ற புதினத்தை அடிப்படையாகக் கொண்டது. முன்னதாக பஞ்சு அருணாசலம் இந்த புதினத்தை திரைப்படமாக ஆக்கும் உரிமையை வாங்கி, அதே பெயரில் சுமன், அம்பிகா ஆகியோரது நடிப்பில் படத்தை துவக்கினர். இருப்பினும், படமானது தயாரிப்பின் பாதியிலேயே நின்றுவிட்டது.
# பொய் முகங்கள்

## இசை

இபடத்தின் பாடல்களுக்கு சங்கர்-கணேஷ் இசையமைத்தனர்.
# ஆர். எல். பாட்டியா

**இரகுநந்தன் லால் பாட்டியா** (*Raghunandan Lal Bhatia*) (3 ஜூலை 1920 - 14 மே 2021) ஓர் இந்திய அரசியல்வாதியாவார். இவர் 23 ஜூன் 2004 முதல் 10 ஜூலை 2008 வரை கேரளாவின் ஆளுநராக இருந்தார். மேலும் 10 ஜூலை 2008 முதல் 28 ஜூன் 2009 வரை பீகாரின் ஆளுநராகவும் இருந்தார்.
# ஆர். எல். பாட்டியா

## சுயசரிதை

பாட்டியா அரூரமால் பாட்டியா - லால் தேவி பாட்டியா ஆகியோருக்கு பஞ்சாப் மாநிலம் அமிர்தசரசில் ஜூலை 3, 1920இல் பிறந்தார். இவர் இலாகூரிலுள்ளபஞ்சாப் பல்கலைக்கழகத்தில் பட்டம் பெற்றார். மேலும் சட்டமும் பயின்றார். இதற்குப் பிறகு, இவர் ஒன்பது ஆண்டுகள் அமிர்தசரசின் நிர்வாகக் குழுவில் உறுப்பினராகப் பணியாற்றினார்.
# ஆர். எல். பாட்டியா

## வகித்த பதவிகள்

பாட்டியா, 1972ஆம் ஆண்டு அமிர்தசரசு நாடாளுமன்றத் தொகுதியிலிருந்து மக்களவைக்குத் தேர்ந்தெடுக்கப்பட்டார். இவர் 1980, 1985, 1992, 1996 , 1999 தேர்தல்களில் அதே தொகுதியிலிருந்து மக்களவைக்கு இந்திய தேசிய காங்கிரசின் உறுப்பினராக மீண்டும் தேர்ந்தெடுக்கப்பட்டார். இந்த நேரத்தில் இவர் வேறு பல பதவிகளையும் வகித்தார். இவர் 1975 முதல் 1977 வரை காங்கிரசு நாடாளுமன்றக் கட்சியின் நிர்வாகக் குழுவில் உறுப்பினராக இருந்தார், ஜூலை 1992 முதல் 1993 வரை இந்திய அரசாங்கத்தின் வெளியுறவுத் துறை அமைச்சராகவும், 1983இல் மக்களவையில் மனுக்கள் குழுவின் தலைவராகவும், 1982 முதல் 1984 வரை பஞ்சாப் பிரதேச காங்கிரசு குழுவின் தலைவராகவும், 1991இல் காங்கிரசு கட்சியின் அகில இந்தியப் பொதுச் செயலாளராகவும், அரசியலமைப்பு திருத்தத்திற்காக 1992இல் அமைக்கப்பட்ட தேர்வுக் குழுவின் உறுப்பினராகவும் இருந்துள்ளார்.  
மாநிலங்களவையில் இருந்த காலத்தில் இவர் ஐக்கிய நாடுகள் சபையின் பிரதிநிதியாக இந்தியாவைப் பிரதிநிதித்துவப்படுத்தினார். நவம்பர் 1983 இல் புது தில்லியில் நடந்த பொதுநலவாய அரசுத் தலைவர்களின் மாநாட்டில் பிரதிநிதியாக பங்கேற்றார். மேலும், 1991இல் கொழும்பில் நடந்த ஆறாவது தெற்காசிய நாடுகளின் பிராந்தியக் கூட்டமைப்பின் உச்சி மாநாடு, 1986இல் தில்லியில் நடைபெற்ற அணிசேரா நாடுகளின் பொருளாதார ஒத்துழைப்புக்கான செயல் திட்டத்தின் ஒருங்கிணைப்பு நாடுகளின் 5 வது கூட்டம் ஆகியவற்றிலும் பங்கேற்றார்.  
பாட்டியா, 1983 முதல் 1984 வரை கலாச்சார உறவுகளுக்கான இந்தியக் குழுவின் உறுப்பினராக இருந்தார். இவர் 1983 முதல் 1990 வரை இந்தியா பல்கேரியா நட்பு சங்கத்தின் தலைவராக இருந்தார். 1983 முதல் 1990 வரை இந்திய-இடாய்ச்சு மக்களாட்சிக் குடியரசு நட்பு சங்கத்தின் தலைவராக இருந்தார். இவர் 1981 முதல் 1983 வரை அகில இந்திய அமைதி மற்றும் ஒற்றுமை அமைப்பின் இணைத் தலைவராகவும், 1983 முதல் 1984 வரை சோவியத் ஒன்றியத்தின் நட்புச் சங்கத்தின் துணைத் தலைவராகவும் இருந்தார்.  
2004இல் சிக்கந்தர் பக்தின் மரணத்தைத் தொடர்ந்து பாட்டியா, கேரளாவின் ஆளுநரானார். அந்த பதவியில் நான்கு ஆண்டுகள் கழித்த பிறகு,பீகார் ஆளுநர் ஆர். எஸ். கவாயுடன் பதவிகளை மாற்றி 26 ஜூன் 2008 அன்று பீகார் ஆளுநராக பாட்டியா நியமிக்கப்பட்டார். இவர் 10 ஜூலை 2008 அன்று பதவியேற்றார். பின்னர் 2009இல் ஆளுநர் அலுவலகத்தை விட்டு வெளியேறி, தனது சொந்த வாழ்க்கையை நடத்தினார்.
# ஆர். எல். பாட்டியா

## இறப்பு

பாட்டியா , கோவிட்-19 பெருந்தொற்று காரணமாக 2021 இல் இறந்தார்.
# ஒரு இனிய உதயம்

**ஒரு இனிய உதயம்** (*Oru Iniya Udhayam*) என்பது 1986 ஆம் ஆண்டு வெளியான இந்தியத் தமிழ் அதிரடி காதல் திரைப்படம் ஆகும். ஆர். செல்வம் இயக்கிய இந்தப் படத்தில் விஜயகாந்த், அமலா, வி. கே. ராமசாமி, விஜயகுமார் ஆகியோர் நடித்தனர்.
# ஒரு இனிய உதயம்

## கதை

சக்திவேல் ( விஜயகாந்த் ), கிராமத்தைச் சேர்ந்த முரடன். சேகர் அவனை ஒரு பணிக்காக நியமித்து, தற்காப்புக் கலைகளை பயிற்றுவிக்கிறான். இதற்கிடையில், சக்தி அஞ்சுவை ( அமலா ) காதலிக்கிறான். ஆனால் அவனுக்காக பணி அவளுடன் தொடர்புடையது என்பதை உணர்கிறான்.
# ஒரு இனிய உதயம்

## நடிப்பு

- விஜயகாந்த் -சக்திவேல்
- அமலா -அஞ்சலி
- வி. கே. ராமசாமி -ஜித்து
- விஜயகுமார் -சேகர்
- சிவசந்திரன் -சிவா
- வெண்ணிற ஆடை மூர்த்தி -அஞ்சுவின் மாமா
- ஜனகராஜ் -தவுடு
- சூப்பர் சுப்பராயன் சுப்பு
- தியாகு தேநீர்க் கடை உரிமையாளர்
- குமரிமுத்து தேநீர்க் கடையின் வாடிக்கையாளர்
- கமலா காமேஷ், தவுடுவின் தாய்
- மேஜர் சுந்தரராஜன் அஞ்சுவின் தந்தை செல்வம் (விருந்தினர் தோற்றம்)
# ஒரு இனிய உதயம்

## தயாரிப்பு

ஒரு இனிய உதயம் படத்தை ஆர். செல்வம் இயக்க, பாண்டு சினி ஆர்ட்ஸ் நிறுவனம் தயாரித்தது.
# ஒரு இனிய உதயம்

## இசை

இப்படத்திற்கான இசையை மனோஜ் கியான் அமைத்தார்.
# ஒரு இனிய உதயம்

## வெளியீடும், வரவேற்பும்

1986 திசம்பர் 19 அன்று, *தி இந்தியன் எக்ஸ்பிரஸ்* எழுதிய விமர்சனத்தில் திரைப்படம் ஒரு நல்ல தொடக்கத்தில் துவங்கினாலும், பல காட்சிகளில் "கற்பனைக் குறைபாடு" தெரிகிறது.
# இரத்த தானம் (திரைப்படம்)

**இரத்த தானம்** (*Raththa Dhanam*) என்பது 1988 ஆம் ஆண்டு வெளியான இந்திய தமிழ் திரைப்படமாகும். சிவச்சந்திரன் இயக்கி, லட்சுமியுடன் இணைந்து இப்படத்தைத் தயாரித்துள்ளார். பிரபு, கௌதமி, சாதனா, லட்சுமி, சிவசந்திரன் ஆகியோர் முக்கிய கதாபாத்திரங்களில் நடித்தனர். இப்படத்திற்கு கங்கை அமரன் இசையமைத்தார். *இந்தப் படம் தெலுங்கில் ரக்த தானம்* என்ற பெயரில் மொழி மாற்றம் செய்யப்பட்டது.
# இரத்த தானம் (திரைப்படம்)

## நடிப்பு

- பிரபு
- கௌதமி
- சாதனா
- இலட்சுமி
- சிவசந்திரன்
- ஜெய்கணேஷ்
- டெல்லி கணேஷ்
- ஒய். விஜயா
- டிஸ்கோ சாந்தி
- நிழல்கள் ரவி
- எஸ். எஸ். சந்திரன்
- பாண்டு
- சந்திரகாந்த்
- சிவாஜி மனோகர் (அறிமுகம்)
- சந்திரசேகர்
- பிரதாப் போத்தன்
# இரத்த தானம் (திரைப்படம்)

## இசை

இப்படத்திற்குக் கங்கை அமரன் இசையமைத்துள்ளார்.  
- "சாயங்கலம் நங்கள்" - எஸ். பி. பாலசுப்ரமணியம், தீபன் சக்கரவர்த்தி, எஸ். என் சுரேந்தர், உமா ரமணன்
- "நீலு கோணம்" - மலேசியா வாசுதேவன், கே. எஸ். சித்ரா
- "கோயில்களும்" - எஸ்.பி. பாலசுப்பிரமணியம், P. சுசீலா
- "பூந்தேகங்கள்" - பி. சுசீலா
# நியாயங்கள் ஜெயிக்கட்டும்

## இசை

இப்படத்திற்கு சங்கர் -கணேஷ் இசையமைக்க, பாடல்களை வாலி எழுதினார்.
# நியாயங்கள் ஜெயிக்கட்டும்

## வெளியீடும், வரவேற்பும்

*நியாயங்கள் ஜெயிக்கட்டும்* 1990 சூன் முதல் நாளன்று வெளியிடப்பட்டது. *தி இந்தியன் எக்ஸ்பிரஸின்* என்.கிருஷ்ணசாமி எழுதிய விமர்சனத்தில், "சிவச்சந்திரனின் திரைக்கதை பார்வையாளர்களை திரைப்படத்தில் ஒன்றுபடவைத்து அதன் கதாபாத்திரங்களைப் பற்றி கவலைப்பட வைக்கிறது."
# கிருஷ்ணவேணி பஞ்சாலை

**கிருஷ்ணவேணி பஞ்சாலை** (*Krishnaveni Panjaalai*) என்பது 2012 ஆம் ஆண்டு வெளியான தமிழ் காதல் திரைப்படமாகும். இது அறிமுக இயக்குநர் தனபால் பத்மநாபனால் எழுதி இயக்கப்பட்டது. இந்த படத்தில் ஹேமச்சந்திரன், நந்தனா, எம். எஸ். பாஸ்கர், இராஜீவ் கிருஷ்ணா, பால சிங் ஆகியோர் முக்கிய கதாபாத்திரங்களில் நடித்துள்ளனர். இந்த படம் 1980 களின் பின்னணியில் எடுக்கபட்டுள்ளது. மேலும் இது பருத்தி ஆலை தொழிலாளர்களின் வாழ்க்கையைப் பற்றிய கதையாகும். இப்படத்திற்கு *தென்மேற்கு பருவக்காற்று* புகழ் என். ஆர். ரகுநந்தன் இசையமைத்தார். இப்படம் 2012 சூன் 8 அன்று வெளியிடப்பட்டது.
# கிருஷ்ணவேணி பஞ்சாலை

## கதை

கதிர் (ஏமச்சந்திரன்) மற்றும் பூங்கோதை (நந்தனா) ஆகியோர் தென் தமிழகத்தின் பருத்தி ஆலை தொழிலாளர்களாக உள்ளனர். அவர்களின் நட்பு காதலாக வளர்கிறது. ஆலையில் நடக்கும் வேலைநிறுத்தத்தைத் தொடர்ந்து ஆலை மூடப்படுகிறது. இதனால் அங்கு வேலை செய்யும் அனைவரது வாழ்க்கையும் கடினமான நிலைக்கு ஆளாகிறது.
# கிருஷ்ணவேணி பஞ்சாலை

## நடிப்பு

- ஏமச்சந்திரன் -கதிராக
- நந்தனா -பூங்கோதையாக
- எம். எசு. பாசுகர்
- இராஜீவ் கிருஷ்ணா -கிருஷ்ணமூர்த்தியாக
- பாலா சிங்
- தென்னவன்
- சண்முகராஜன்
# கிருஷ்ணவேணி பஞ்சாலை

## இசை

இப்படத்திற்கு என். ஆர். ரகுநந்தன் இசையமைத்தார்.
| 1 | "ஆலைக்காரி" | வைரமுத்து | விஜய் பிரகாஷ் |  |
| --- | --- | --- | --- | --- |
| 2 | "ஆத்தாடி" | சித்திரன் | ஹரிஷ் ராகவேந்திரா, சித்தாரா |  |
| 3 | "ரோஜமாலையே" | வைரமுத்து | ஜாசி கிஃப்ட் |  |
| 4 | "உன் கண்கள்" | தாமரை | ராமன் மகாதேவன், சிரேயா கோசல், ரனினா ரெட்டி |  |
| 5 | "உன் கண்கள்" II | தாமரை | ராமன் மகாதேவன், ஸ்ரேயா கோஷல், ரனினா ரெட்டி | } |
# கிருஷ்ணவேணி பஞ்சாலை

## வெளியீடு

*டைம்ஸ் ஆஃப் இந்தியா* இந்த படத்திற்கு ஐந்து நட்சத்திரங்களில் மூன்றரை மதிப்பீட்டை வழங்கியது மேலும் " *கிருஷ்ணவேணி பஞ்சாலை"* படத்தின் சில பகுதிகள் நன்கு வேலை செய்கிறது. மேலும் அதன் திரைக்கதை மிகவும் இறுக்கமாக பின்னப்பட்டிருந்தால் மேலும் ஈர்க்கக்கூடியதாக இருந்திருக்கலாம் "என்று குறிப்பிட்டார். இந்துவில் இருந்து ஒரு விமர்சகர் எழுதினார் "திரைக்கதையில் தான் தனபால் தடுமாறுகிறார். காட்சிகள் திடீரென முடிவடைந்து, ஒற்றுமையின்றி தனித்தனி இழைகளாக நிற்கின்றன ". *இந்தியா டுடே* குறிப்பிட்டது, "படத்தின் உச்சக்கட்டம் மிகவும் உணர்ச்சிகரமானதாகவும், மனதைத் தொடுகிறதாகவும் உள்ளது. இருப்பினும், திரைக்கதை மேலும் சிறப்பாக இருந்திருக்கலாம் ".
# விக்கிப்பீடியா:Statistics/weekly/15-Aug-2021
# அர்ச்சனா மகந்தா

**அர்ச்சனா மகந்தா** (Archana Mahanta) இந்தியாவின் அசாம் மாநிலத்தைச் சேர்ந்த புகழ்பெற்ற நாட்டுப்புறப் பாடகியாவார். அர்ச்சனா மகந்தாவும் இவரது மறைந்த கணவர் ககேன் மகந்தாவும் அசாமிய நாட்டுப்புற இசையை பிரபலப்படுத்துவதிலும் பாதுகாப்பதிலும் மகத்தான பங்களிப்பை செய்துள்ளனர். இசைத் தம்பதிகள் அடிக்கடி ஒன்றாக இணைந்து பல காதல் பாடல்களைப் பாடினர்.
# அர்ச்சனா மகந்தா

## தனிப்பட்ட வாழ்க்கை

அர்ச்சனா மகந்தா அசாமிய நாட்டுப்புற பாடகர் ககன் மகந்தாவின் மனைவியும் பிரபல பாடகர் பாபோனின் தாயாருமாவார்.
# அர்ச்சனா மகந்தா

## சிறப்புகள்

அர்ச்சனா-ககன் மகந்தா இணையின் சில பிரபலமான பாடல்கள்:  
- *போர் துபோரியா*
- *எ பூல் பா ஆலிச்சா யாலிச்சா*
- *பால் லாகி செய் ஓ*
- *சேட்டோ மாடில்*
- *யூண்டி உலலே தோரடி உல்லோ*
# அர்ச்சனா மகந்தா

## இறப்பு

அர்ச்சனா மகந்தா நீரிழிவு, உயர் இரத்த அழுத்தம் மற்றும் பார்கின்சன் நோயால் அவதிப்பட்டார். 2020 ஆம் ஆண்டு ஆகத்து மாதம் 27 அன்று இறந்தார்.
# தொலைக்காட்சியில் கோவிட்-19 தொற்றுநோயின் தாக்கம்

**தொலைக்காட்சியில் கோவிட்-19 தொற்றுநோயின் தாக்கம்** என்பது 2019 ஆண்டில் கோவிட்-19 பெருந்தொற்றுநோய் காரணமாக தொலைக்காட்சித் துறையில் கணிசமான தாக்கத்தை ஏற்படுத்தியது ஆகும். இது அனைத்து கலைத் துறைகளிலும் அதன் தாக்கங்களை ஏட்படுத்தியது. இதன் விளைவாக பல நாடுகளில் தொலைக்காட்சி நிகழ்ச்சிகளை நிறுத்துவது அல்லது தாமதப்படுத்தபட்டு வருவாய் (உரிமைகள் மற்றும் விளம்பர விற்பனை மூலம்) மற்றும் வேலைவாய்ப்புகளில் எதிர்மறையான தாக்கங்களை ஏற்படுத்துதியது.  
இது சமூக விலகல், ஊரடங்கு சட்டம் மற்றும் வீட்டிலேயே தங்குவதற்கான உத்தரவின்படி தயாரிப்பில் ஈடுபட்டுள்ள அனைவரின் பாதுகாப்பையும் மனதில் கருதி இத்தகைய நடவடிக்கைகள் மற்றும் மாற்றங்கள் செய்யப்பட்டன. இதன் விளைவாக உலகளவில் தொலைக்காட்சி நிகழ்ச்சிகளில் குறைந்தது 60% நிறுத்தப்பட்டு குறைந்தபட்சம் பாதி நிரல் 2020 ஆம் ஆண்டின் இரண்டாம் பாதியில் ஒளிபரப்ப திட்டமிடப்பட்டது.
# தொலைக்காட்சியில் கோவிட்-19 தொற்றுநோயின் தாக்கம்

## தமிழ்நாடு

தமிழ்நாட்டில் அனைத்து தொலைக்காட்சி மற்றும் திரைப்பட படப்பிடிப்பு மற்றும் தயாரிப்புகள் 19 மார்ச் 2020 அன்று நிறுத்தப்பட்டது. இதன் காரணமாக சன் தொலைக்காட்சி, விஜய் தொலைக்காட்சி, கலர்ஸ் தமிழ் மற்றும் ஜீ தமிழ் போன்ற அலைவரிசைகள் தங்களின் பழைய தொடர்கள் அல்லது பழைய அத்தியாயங்களை மீண்டும் ஒளிபரப்பு செய்தது. இந்த கோவிட்-19 பெருந்தொற்று காரணமாக சன் தொலைக்காட்சி நிறுவனம் சாக்லேட், அழகு, தமிழ்ச்செல்வி, மின்னலே, ராசாத்தி போன்ற தொடர்களை திடீரென அதிகாரப்பூர்வமாக நிறுத்தியது. அதே போன்று விஜய் தொலைக்காட்சியிலும் அரண்மனை கிளி என்ற தொடரும் சூப்பர் சிங்கர் ஜூனியர் 7 என்ற பாட்டு போட்டி நிகழ்ச்சியும் நிறுத்தப்பட்டது.  
மே 2020 நடுப்பகுதியில் (21 மே 2020) அதிகபட்சமாக 20 நடிகர்களை கொண்ட தொலைக்காட்சி தொடர்களுக்கான படப்பிடிப்பைத் தொடங்க தமிழ்நாடு அரசு அனுமதி வழங்கியது. படப்பிடிப்பு நடைமுறைகளின் போது கடுமையான சுகாதார வழிகாட்டுதல்களைப் பராமரிக்க எச்சரிக்கையும் செய்யப்பட்டது..
25 மே 2020 நிலவரப்படி தொலைக்காட்சி நாடகத் தொடர்களின் படப்பிடிப்பு தொடங்கியது, ஆனால் தமிழ்நாடு அரசாங்கம் ஜூன் 19 முதல் ஜூன் 30 வரை மீண்டும் ஊரடங்கு சட்டம் விதித்தது, இதன் விளைவாக தொலைக்காட்சி தயாரிப்புகள் மீண்டும் நிறுத்தப்பட்டன. இருப்பினும் 7 ஜூலை 2020 அன்று அனைத்து புதிய அத்தியாயங்களையும் ஒளிபரப்ப தொலைக்காட்சி தொடர்களின் படப்பிடிப்பு மீண்டும் தொடங்கியது.  
கலர்ஸ் தமிழ் தொலைக்காட்சி தங்களின் தொடர்களை 28 மே 2020 முதல் ஒளிபரப்ப தொடங்கியது. பின்னர் சன் தொலைக்காட்சி, விஜய் தொலைக்காட்சி மற்றும் ஜீ தமிழ் போன்ற அலைவரிசைகள் 27 ஜூலை 2020 இல் முக்கியமான தொடர்களை மீண்டும் ஒளிபரப்ப தொடங்கியது.
# மது யாதவ்

**மது யாதவ்** (*Madhu Yadav*) இந்தியப் பெண்கள் தேசிய வளைகோல் பந்தாட்ட அணியின் முன்னாள் தலைவியாவார். இந்தியன் இரயில்வே அணிக்காக விளையாடிய இவர் இந்தியாவுக்காக வீர்ர், தலைவர், பயிற்சியாளர் என அனைத்து நிலைகளிலும் பங்கேற்றுள்ளார். மத்தியப் பிரதேச மாநிலம் சபல்பூரைச் சேர்ந்தவரான இவர் 1982 ஆம் ஆண்டு நடைபெற்ற ஆசிய விளையாட்டுப் போட்டியில் தங்கப் பதக்கம் வென்றார். ஓய்வுக்குப் பிறகு இவர் சில காலம் அணியின் பயிற்சியாளராகவும் இருந்தார். 2000 ஆம் ஆண்டு இவருக்கு அருச்சுனா விருது வழங்கப்பட்டது. இந்திய வளைகோல் பந்தாட்ட மேலாண்மைக் குழுவின் உறுப்பினராகவும் மது யாதவ் தேர்ந்தெடுக்கப்பட்டார்.
# ரோசா குட்டி

**ரோசா குட்டி** (*Rosa Kutty*) ஒரு முன்னாள் இந்திய தடகள விளையாட்டு வீராங்கனையாவார். ரோசா குட்டி கேரளாவில் உள்ள மூவாட்டுப்புழாவின் அயவனாவைச் சேர்ந்தவர். இப்போது கர்நாடகாவில் பெங்களூரில் வசிக்கிறார்.  
1964 ஆம் ஆண்டு பிறந்த இவர் 1996 மற்றும் 2000 ஆம் ஆண்டு நடைபெற்ற ஒலிம்பிக் விளையாட்டுப் போட்டிகளில் இந்தியாவின் சார்பாக 4x400 தொடர் ஓட்டப் பந்தயத்தில் பங்கேற்றார். 1998 ஆம் ஆண்டு நடைபெற்ற ஆசிய விளையாட்டுப் போட்டிகளில் 800 மீட்டர் ஓட்டப் போட்டியில் வெள்ளிப் பதக்கம் வென்றார். தென்மேற்கு ரயில்வேயின் பெங்களூரு பிரிவில் விளையாட்டு அதிகாரியாக ரோசா குட்டி பணிபுரிகிறார். இவரின் சாதனைகளுக்காக இந்திய அரசாங்கம் இவருக்கு அருச்சுனா விருது வழங்கி சிறப்பித்தது.
# ரோசா குட்டி

## பதக்கங்கள்

•1989 ஆசிய சந்திப்பு விளையாட்டுப் போட்டிகளில் 800 மீட்டர் ஓட்டப்பந்தயத்தில் வெள்ளிப் பதக்கம்
•பீகிங் ஆசியப் போட்டியில் 800 மீட்டர் ஓட்டப்பந்தயத்தில் வெண்கலம்  
•1998 பாங்காக்கு ஆசியப் போட்டியில் வெள்ளிப் பதக்கம்.
# வீரேந்திர வர்மா

**வீரேந்திர வர்மா** (*Virendra Verma*) (18 செப்டம்பர் 1916 - 2 மே 2009) ஓர் இந்திய அரசியல்வாதியாவார். இவர் உத்தரபிரதேசத்தின் சாம்லியில் பிறந்தார். பஞ்சாப் ஆளுநராகவும், சண்டிகரின் ஆட்சிப் பொறுப்பாளராகவும் (1990) இமாச்சலப் பிரதேச ஆளுநராகவும் (1990-1993) பணியாற்றினார்.
# வீரேந்திர வர்மா

## சொந்த வாழ்க்கை

வீரேந்திர வர்மா சாம்லியிலுள்ள ஜெஎச் பள்ளியில் கல்வி பயின்றார். முசாபர்நகரில் தனது உயர்கல்வியை முடித்த இவர் மீரட்டிலுள்ள மீரட் கல்லூரியில் சட்டம் பயின்றார். ஜூன் 1940 இல் வர்மா இராமேஸ்வரி தேவி என்பவரை மணந்தார். இவர்களுக்கு ஒரு மகனும், இரண்டு மகள்களும் இருந்தனர்.  
இவர் தனது வாழ்க்கையில், அமெரிக்கா], கனடா, ஜமைக்கா, கியூபா, மெக்சிகோ, இங்கிலாந்து, நெதர்லாந்து, பிரான்ஸ், மேற்கு ஜெர்மனி, சுவிட்சர்லாந்து, இத்தாலி, துருக்கி, மலேசியா, இந்தோனேசியா, சிங்கப்பூர், எகிப்து, ஐக்கிய அரபு அமீரகம் ஆகிய நாடுகளுக்குச் சென்றுள்ளார்.
# வீரேந்திர வர்மா

## அரசியல் வாழ்க்கை

வீரேந்திர வர்மா முன்னர் இந்திய தேசிய காங்கிரசு கட்சியில் சேர்ந்து முசாபர்நகர் மாவட்ட வாரியத் தலைவராகவும், (1948-1952), மாவட்ட காங்கிரசு குழுவின் உறுப்பினராகவும் (1950-1959), உத்தரப் பிரதேச காங்கிரசின் நிர்வாகக்குழுவில் உறுபினராகவும் (1960-1967), அகில இந்திய காங்கிரசு குழு உறுப்பினராகவும் (1950-1980), காங்கிரசு செயற்குழு உறுப்பினராகவும் (1977-1980) இருந்துள்ளார்.  
1978இல் காங்கிரசு கட்சி பிளவுபடாபோது, வீரேந்திர வர்மா, பி.வி. நரசிம்மா ராவ், பிரணாப் முகர்ஜி, கமலாபதி திரிபாதி, ஏ. பி. சர்மா, பூட்டா சிங் ஆகியோர் இந்திரா காந்தியுடன் தங்கியிருந்தனர். 1978இல் இந்திரா காந்தியை ஜனதா கட்சி அரசு கைது செய்ததை எதிர்த்து, இவர், 1200 சத்தியாகிரகிகளை வழிநடத்தி, கைது செய்யப்பட்டு, முசாபர்நகர் மாவட்ட சிறையில் இரண்டு முறை அடைக்கப்பட்டார்.
# இராஜபாளையம் இராஜுக்கள் கல்லூரி

** இராஜபாளையம் இராஜுக்கள் கல்லூரி** (Rajapalayam Rajus' College) தமிழகத்தில் உள்ள விருதநகர் மாவட்டத்தில் 1973 ஆம் ஆண்டு நிறுவப்பட்ட கல்லூரி ஆகும். இக்கல்லூரி இராஜபாளையம் பளையபாளையம் இராஜுக்கள் மகமை பண்டிலிருந்து தொடங்கப்பட்டது. இக்கல்லூரி இருபாலர் பயிலும் மொழிவழிச் சிறுபான்மையினர் கல்லூரி, மதுரை காமராசர் பல்கலைக்கழக இணைவு பெற்றது. தேசியத் தர மறுமதிப்பீட்டில் B++ (2.93புள்ளிகள்) தகுதி பெற்றது.
# சுரேந்திர நாத்

சுரேந்திரநாத் (1926 - 9 ஜூலை 1994) பஞ்சாப் ஆளுநராக ஆகஸ்ட் 1991 முதல் ஜூலை 1994 வரை இருந்தார். இவர் நவம்பர் 1993 முதல் ஜூலை 1994 வரை இமாச்சலப் பிரதேச ஆளுநராக கூடுதல் பொறுப்பில் இருந்தார். இவர், அவர் இந்தியக் காவல் பணி அதிகாரியாக இருந்தார். இவர் ஆளுநராக இருந்தபோது ஒரு விமான விபத்தில் இறந்தார். இவரது தந்தை மகாசே ராஜ்பால், 1920களில் பஞ்சாப்பில் ஆர்ய சமாஜத்துக்கும் முஸ்லிம்களுக்கும் இடையே நடந்த மோதலின் போது வெளியிடப்பட்ட ஒரு புத்தகமான இரங்கிலா ரசூல் என்ற புத்தகத்தின் ஆசிரியராவார். சர்ச்சைக்குரிய புத்தகம் இசுலாமிய தீர்க்கதரிசி முகம்மதுவின் திருமணங்கள் மற்றும் [[பாலியல் வாழ்க்கை சம்பந்தப்பட்டது.
# கமலா சாங்கிருத்யாயன்

**கமலா சாங்கிருத்யாயன்** (*Kamala Sankrityayan*) என்பவர் 20 ஆம் நூற்றாண்டின் இந்திய எழுத்தாளரும், ஆசிரியரும், இந்தி மொழி அறிஞரும் ஆவார். இவர் வரலாற்றாசிரியர் ராகுல சாங்கிருத்யாயனின் மனைவியாவார்.
# கமலா சாங்கிருத்யாயன்

## சுயசரிதை

கமலா சாங்கிருத்யாயன், 15 ஆகஸ்ட் 1920இல் மேற்கு வங்காளத்தில் உள்ள காளிம்பொங்கில் பிறந்தார். ஆக்ரா பல்கலைக்கழகத்தில் இவருக்கு முனைவர் பட்டம் வழங்கப்பட்டது. இந்தி-ஆங்கில அகராதியை உருவாக்கும் போது 1949இல் பண்டிட் ராகுல் சாங்கிருத்யாயனை சந்தித்தார். இருவரும் 1950இல் திருமணம் செய்து கொண்டனர். அதே ஆண்டில் இவரது முதல் சிறுகதையான 'நயா சமாஜ பத்திரிகை' வெளியிடப்பட்டது. அதே நேரத்தில், முதல் முறையாக தேராதூனில் இருந்து வெளியிடப்பட்ட 'ஜக்ரத் கோர்கா' என்ற நேபாளி அமைப்பு வெளிச்சத்திற்கு வந்தது.  
இவர் வரலாற்றாசிரியர் ராகுல் சாங்க்ரித்யாயனை மணந்தார். இவர்களுக்கு ஜெயந்த், ஜெட்டா என்ற இரு மகன்களும், ஜெயா என்ற மகளும் இருந்தனர்.
# கமலா சாங்கிருத்யாயன்

## தொழில்

கமலா சாங்கிருத்யாயன் நன்கு அறியப்பட்ட எழுத்தாளராகவும், அறிஞராகவும், மொழிபெயர்ப்பாளராகவும் இருந்தார். இவர் வால்மீகியின் இராமாயணத்தை நேபாளத்தில் மொழிபெயர்த்தார். இவர் இந்திய இலக்கியத்தின் தேசிய நூலகவியலின் உறுப்பினராகவும் இருந்தார் (1901–1953). ஆசியாவில் இராமாயண பாரம்பரியம், மகாமானவ் மகாபண்டிட், பிரபா, நேபாளி சாகித்யா போன்ற புத்தகங்களையும் எழுதினார். இவர் பல மொழிகளை நன்கு அறிந்திருந்தார். 1950களிலிருந்து நேபாள மொழி, இந்தி இலக்கியத் துறையில் தீவிரமாகப் பங்கேற்றார். மேலும், இந்தி மற்றும் நேபாளி இலக்கியத்தில் பல பிராந்திய மற்றும் தேசிய விருதுகளைப் பெற்றவர். 1964 இல், இவர் இந்தி குழுவின் ஆசிரியராகத் தேர்ந்தெடுக்கப்பட்டார். *பிச்சர் ததா பிவேச்சனா* என்ற கட்டுரைகளை உருவாக்கி தொகுத்ததற்காக 1982இல் பானு புரஸ்கார் விருதும், 1993இல் மகாபண்டிட் ராகுல் சாங்கிருத்யாயன் விருதும் இவருக்கு வழங்கப்பட்டது. இவர் 13 வெவ்வேறு இந்தி மற்றும் நேபாளி புத்தகங்களையும், 500க்கும் மேற்பட்ட கட்டுரைகளையும் வழங்கியுள்ளார். இந்திய இலக்கிய கலைக்களஞ்சியத்தை உருவாக்கியதற்கு சமமான பொறுப்பும் இவருக்கு இருந்தது. டார்ஜிலிங்கின் லோரெட்டோ கல்லூரியின் இந்தித் துறையின் தலைவராகவும் இருந்தார். இவரது 'திப்யா மணி' என்ற புத்தகம் கடைசியாக 2008இல் வெளியிடப்பட்டது.
# கமலா சாங்கிருத்யாயன்

## மரியாதை

1952இல் இந்தி சாகித்ய சம்மேளனம் இவருக்கு சாகித்ய ரத்னா விருதை வழங்கியது. 1972 ஆம் ஆண்டில், அசாமின் நாட்டுப்புறக் கதைகளுக்காக இந்தி அல்லாத எழுத்தாளராக பணியாற்றியதற்காக இவருக்கு மத்திய கல்வி அமைச்சகத்தின் தேசிய விருது வழங்கப்பட்டது. 1982ஆம் ஆண்டில், 'விசார அண்ணி விவேச்சனா' என்ற பணிக்காக மேற்கு மேற்கு வங்க அரசால் பானு பக்த விருது வழங்கப்பட்டது. வாரணாசியின், வித்யா தர்ம பிரச்சாரிணி நேபாளி சமிதி சார்பாக 2008இல் 'மதன் சமராக சம்மான்' விருது வழங்கப்பட்டது. 2008 இல் தேராதூனில் நடந்த ஒரு விழாவில் பானு புரஸ்கார் விருது வழங்கப்பட்டது.
# கமலா சாங்கிருத்யாயன்

## இறப்பு

இந்திய-நேபாள இலக்கியத்தின் முக்கிய விமர்சகரான 88 வயதான முனைவர் கமலா சாங்கிருத்யாயன் சிலிகுரியில் உள்ள ஒரு முதியோர் இல்லத்தில் தங்கியிருந்தபோது 25 அக்டோபர் 2009 அன்று இறந்தார். டார்ஜிலிங்கில் உள்ள இந்து புத்த மயானத்தில் இவருக்கு இறுதி மரியாதை அளிக்கப்பட்டது. டார்ஜிலிங்கின் 'ராகுல் நிவாஸ்' என்ற இவரது இல்லத்தில், இவரது குடும்பத்தினர், நலம் விரும்பிகள், டார்ஜிலிங் நகரத்தின் குடிமக்கள் ஆகியோரிடையே 26 அக்டோபர் 2009 அன்று இறுதி அஞ்சலி செலுத்தப்பட்டது.
# கமலா சாங்கிருத்யாயன்

## எழுதிய நூல்கள்

- *The Ramayana Tradition in Asia*
- *Mahamanav Mahapandit* – 1995
- *Prabha* – 1994
- *Nepali Sahitya* – 1986
- *Assam Ki Lokkathayen * – 1981–1993
- *Dibya Mani* – 2008
- *Bichar Tatha Biwechana*
# இரங்கிலா ரசூல்

**இரங்கிலா ரசூல்** (*Rangila Rasul*) ( வண்ணமயமான தீர்க்கதரிசி என்று பொருள்) என்பது 1920களில் பஞ்சாப்பில் ஆர்ய சமாஜத்துக்கும் முஸ்லிம்களுக்கும் இடையிலான மோதலின் போது வெளியிடப்பட்ட ஒரு புத்தகம் ஆகும். சர்ச்சைக்குரிய இந்தப் புத்தகம் இசுலாமிய தீர்க்கதரிசி முகம்மதுவின் திருமணங்களைப் பற்றியும், பாலியல் வாழ்க்கைப் பற்றியும் சம்பந்தப்பட்டது.
# இரங்கிலா ரசூல்

## உள்ளடக்கம்

இது 1927 ஆம் ஆண்டில் ஆரிய சமாஜத்தைச் சேர்ந்த பண்டிதர் எம். ஏ. சாமுபதி அல்லது கிருஷண் பிரசாத் பிரதாப் என்பவரால் எழுதப்பட்டது. இருப்பினும் இலாகூரின் மகாசே ராஜ்பால் என்ற அவரது வெளியீட்டாளரால் வெளியிடப்படவில்லை. இது இந்து தெய்வமான சீதையை இழிவுபடுத்தும் ஒரு முஸ்லிம் வெளியிட்ட துண்டுப்பிரசுரத்திற்கு எதிராக இந்து சமயத்தின் பழிவாங்கும் நடவடிக்கையாகும். முஸ்லிம்களின் புகார்களின் அடிப்படையில், ராஜ்பால் கைது செய்யப்பட்டார். ஆனால் ஐந்து வருட விசாரணைக்குப் பிறகு ஏப்ரல் 1929 இல் விடுவிக்கப்பட்டார். ஏனெனில் அப்போது மதத்தை அவமதிப்பதற்கு எதிராக சட்டம் இல்லை.  
இருப்பினும், முஸ்லிம்கள் அவரது உயிரைப் பறிக்க முயன்றனர். பல தோல்வியுற்ற படுகொலை முயற்சிகளுக்குப் பிறகு, அவர் 6 ஏப்ரல் 1929 இல் இல்ம்-உத்-தின் என்ற இளம் தச்சரால் குத்திக் கொல்லப்பட்டார் (கொலை செய்யப்பட்டார்/கொல்லப்பட்டார்). இல்ம்-உத்-தின்னுக்கு மரண தண்டனை விதிக்கப்பட்டு, தண்டனை 31 அக்டோபர் 1929 அன்று நிறைவேற்றப்பட்டது. முகம்மது அலி ஜின்னா பிரதிவாதி வழக்கறிஞராக இல்ம்-உத்-தின் சார்பில் ஆஜரானார். முஸ்லிம் கவிஞர் முகமது இக்பால் கொலையாளியின் இறுதி ஊர்வலத்தில் பேசியபோது இந்த கொடூரமான செயல் சட்டபூர்வமானது. என்று நியாயப் படுத்தினார்.  
இந்தப் புத்தகம் முதலில் உருது மொழியில் எழுதப்பட்டது. அது இந்தியிலும் மொழிபெயர்க்கப்பட்டுள்ளது. இது இந்தியா, பாக்கித்தான் , வங்காளதேசம் ஆகிய நாடுகளில் தடை செய்யப்பட்டுள்ளது.
# இரங்கிலா ரசூல்

## பதில்

இப் புத்தகத்தில் கூறப்பட்டுள்ள குற்றச்சாட்டுகளுக்கு, முஸ்லிம் சட்ட நீதிபதி மௌலானா சனாவுல்லா அமிர்தசரியின் முகத்தாஸ் ரசூல் (புனித நபி) என்ற புத்தகத்தில் பதிலுரையாற்றப்பட்டது.  
1927 ஆம் ஆண்டில், முஸ்லிம் சமூகத்தின் அழுத்தத்தின் கீழ், பிரித்தானிய அரசு வெறுப்பு பேச்சுச் சட்டம் பிரிவு 295 (A), குற்றவியல் சட்டத் திருத்தச் சட்டம் XXV இன் ஒரு பகுதியை இயற்றியது. இதன்படி எந்த மத சமூகத்தின் நிறுவனர்களையும் தலைவர்களையும் அவமதிப்பது குற்றமாகும்.
# 2021 எயிட்டி நிலநடுக்கம்

எயிட்டி நிலநடுக்கம் 2021 ஆகத்து 14 கிநேவ) காலை 8:29:09 மணிக்கு நிகழ்ந்தது. 7.2 செறிவான இந்நிலநடுக்கம் கரிபியன் நாடான எயிட்டியில் லா எசுப்பானியோலா தீவில் திபுரோன் மூவலந்தீவைத் தாக்கியது. எயிட்டியின் தலைநகர் போர்ட்-ஓ-பிரின்ஸ் நகரில் இருந்து 150 கி.மீ. மேற்கே 10 கி.மீ. ஆழத்தில் இதன் அதிர்வுமையம் காணப்பட்டது. இது எயிட்டியின் கடலோரப் பகுதிகளுக்கு ஆழிப்பேரலை எச்சரிக்கையை விடுத்தது, ஆனாலும் அவ்வெச்செரிக்கை சிறிது நேரத்தில் விலக்கப்பட்டது. 8,200 இற்கும் அதிகமான கட்டடங்கள் அழிந்தன அல்லது சேதமடைந்தன, குறைந்தது 1,297 பேர் உயிரிழந்ததாக மதிப்பிடப்பட்டது. 2021 இல் இடம்பெற்ற மிகப்பெரும் நிலநடுக்கமாக தற்போது இது பதிவு செய்யப்பட்டுள்ளது.
# நீக்ரோ

மனிதரின் சித்திரம், ஆண்டு 1882]]  
ஆங்கில மொழியில், **நீக்ரோ** என்பதற்கு ஆப்பிரிக்க கறுப்பின மக்களான நீக்ராய்டுகளைக் குறிக்கும். தற்போது அமெரிக்காவில் இச்சொல்லாடல் தவிர்க்கப்பட்டு, ஆபிரிக்க அமெரிக்கர்கள் என அழைக்கப்படுகிறது.
# நீக்ரோ

## மனித இனத்தில் வேறுபாடுகள் இல்லை

துவக்கத்தில் மானிடவியலில் அறிஞ்ர்கள் மனித இனத்தை மூன்றாக வகைப்படுத்தப்படுத்தியுள்ளனர். அதில் மஞ்சள் நிறத் தோல் கொண்டவர்களை மங்கோலாய்டுகள் என்றும், வெள்ளை நிறத் தோல் கொண்டவர்களை காகசாய்டுகள் என்றும், கருப்பு நிறத் தோல் கொண்டவ நீக்ராய்டுகள் மற்றும் வகைப்படுத்தினர். தற்போதைய நவீன அறிவியல் அறிஞர்கள், வெளித்தோற்றத்தில் மனிதத் தோலின் நிறத்தில் தான் வேறுபாடுகள் இருப்பினும், மரபியல் அடிப்ப்படையில் அனைத்து மனிதர்களும் ஒரே மனித இனம் என்றும், எனவே மனிதர்களை இன வாரியாகப் பிரிப்பது தவறு என்று ஒத்துக்கொண்டுள்ளனர்.
# நீக்ரோ

## இதனையும் காண்க

- கறுப்பின மக்கள்
- நீக்ராய்டுகள்
- நெகிரிட்டோ
- ஆபிரிக்க அமெரிக்கர்
- மார்ட்டின் லூதர் கிங்
- மல்கம் எக்ஸ்
- காக்கேசிய இனம்
- மங்கோலிய இனம்
# தமிழ்த் திரைப்படத் தயாரிப்பாளர் சங்கம்

**தமிழ்த் திரைப்படத் தயாரிப்பாளர் சங்கம்** (*Tamil Film Producers Council*) என்பது சென்னையில் அமைந்துள்ள ஒரு சங்கமாகும். இது தமிழ்நாட்டைச் சேர்ந்த திரைப்பட தயாரிப்பாளர்களுக்க அமைக்கப்பட்ட ஒரு தொழிற்சங்கமாகும். 1998 சூலை 18 அன்று உருவாக்கப்பட்ட இந்த சங்கமானது, நலிந்த திரைப்படத் தயாரிப்பாளர்களுக்கு நிதி உதவி வழங்குவதற்காக ஒரு அறக்கட்டளையைக் கொண்டுள்ளது. இந்த சங்கமானது திரைப்படத் தயாரிப்பாளர்களுக்கு ஆதரவாக குரல் கொடுத்தும், பல்வேறு சமூக-அரசியல் பிரச்சினைகளுக்கு கூட்டாக எதிர்ப்பு தெரிவித்ததும் உள்ளது.  
1500 க்கும் மேற்பட்ட உறுப்பினர்களைக் கொண்ட தயாரிப்பாளர்கள் சங்கத்தில், இரண்டு ஆண்டுகளுக்கு ஒரு முறை சங்கத்தின் தலைவர் உள்ளிட்ட நிர்வாகிகளை தேர்ந்தெடுக்க தேர்தல் நடத்தப்படுகிறது. 2017 ஏப்ரலில் நடந்த தேர்தலில் நடிகரும், தயாரிப்பாளருமான விஷால் வெற்றி பெற்று தலைவராக தேர்ந்தெடுக்கப்பட்டார். 2008 திசம்பர் அன்று, தமிழ்த் திரைப்படத் தயாரிப்பாளர் சங்கத்தின் புதிய துணைத் தலைவராக ஆர். பார்த்திபன் நியமிக்கப்பட்டார்.
# தமிழ்த் திரைப்படத் தயாரிப்பாளர் சங்கம்

## வரலாறு

### 2017 - தற்போதுவரை

சங்கத்தின் புதிய நிர்வாகிகளுக்கான தேர்தல் 2017 ஏப்ரல் 2 அன்று அண்ணாநகரில் உள்ள கந்தசாமி நாயுடு கல்லூரியில் தேர்தல் அதிகாரியான ஓய்வுபெற்ற நீதிபதியான எஸ். இராஜேஸ்வரனால் நடத்தப்பட்டது. தேர்தலில் போட்டியிட, விஷால் " *நம்ம அணி* " என்ற புதிய அணியை உருவாக்கினார். நம் அணியின் நிர்வாகிகளாக விஷால், கே. இ. ஞானவேல் ராஜா, எஸ். ஆர். பிரபு, கௌதம் மேனன், மிஷ்கின், பிரகாஷ் ராஜ் ஆகியோர் இருந்தனர். நம்ம அணியில் போட்டியிட்ட நிர்வாகிகளின் முக்கியமான நோக்கமாக தற்போதைய வணிக மாதிரியை மேம்படுத்துவதை திட்டமாக கொண்டதாக உருவாக்கப்பட்டது. தேர்தலில் போட்டியிட்ட அந்த அணி வெற்றி பெற்றது. இந்த அணி வெற்றி பெற்றதும் இளையராஜாவைக் கொண்டு இசை நிகழ்ச்சி நடத்தி நிதி திரட்ட ஏற்பாடு செய்ய திட்டமிட்டது.  
திரைப்படத் துறையில் நிலவும் திருட்டு குறுவட்டு, திரைப்படங்களை இணையதளங்களில் அனுமதியின்றி வெளியிடுதல் போன்றவற்றில் ஒன்றிய, மாநில அரசுகள் நடவடிக்கை எடுக்கவேண்டும் என்று 2017 ஏப்ரலில், விஷால் மற்றும் அவரது குழுவினர் கோரினர். தங்கள் கோரிக்கை நிறைவேற்றப்படாவிட்டால் 2017 மே 30 முதல் திரைப்படப் படப்பிடிப்புகள் காலவரையின்றி நிறுத்தப்படும் என்று அறிவித்தனர். திரையரங்க உரிமையாளர் சங்கமும் இந்த வேலைநிறுத்தத்திற்கு ஆதரவளித்தது. பின்னர் போராட்டம் திரும்பப் பெறப்பட்டது. ஒன்றிய அரசினால் ஜிஎஸ்டி அமல்படுத்தப்பட்ட பிறகு மாநில அரசின் கேளிக்கை வரி தெளிவுபடுத்தப்படாததை எதிர்த்து, *தமிழ்நாடு திரையரங்க உரிமையாளர்கள் சங்கம்*, 2017 சூலை 3 முதல் திரையரங்குகளை மூடுவதாக அறிவித்துள்ளது. தயாரிப்பாளர் சங்கம் அந்த வேலைநிறுத்தத்திற்கு ஆதரவளிக்கவில்லை என்று அறிவித்துள்ளது. மேலும் மாநில அரசு விரைவில் தீர்வை குறித்து முடிவு செய்ய வலியுறுத்தியது. மேலும், அதிக பொருட் செலவில் தயாரிக்கப்படும் ஹாலிவுட் படங்களுடன் போட்டியிட ஏதுவாக பிராந்திய திரைப்படங்களுக்கு விதிக்கப்பட்ட அதிகப்படியான ஜிஎஸ்டி வரியை குறைந்த பட்ச ஜிஎஸ்டி வரி அடுக்குக்கு *மாற்றுமாறு திரைப்படத் தயாரிப்பாளர் சங்கம்* ஒன்றிய அரசைக் கேட்டுக்கொண்டது. அரசு இதில் எந்த முடிவும் எடுக்காததால், திரையரங்க உரிமையாளர்கள் தங்கள் வேலைநிறுத்தத்தை 2017 சூலை 5 வரை நீட்டித்தனர். பின்னர் வேலைநிறுத்தம் கைவிடப்பட்டது மேலும் 2017 சூலை 7 வெள்ளிக்கிழமை முதல் திரைப்படங்கள் திரையிடப்பட்டன. மாநிலத்தின் 30% கேளிக்கை வரி இருப்பதைப் பற்றி ஆய்வு செய்ய தமிழ்நாடு அரசு ஒரு குழுவை அமைத்தது. வேலைநிறுத்தத்தினால் ஒரு நாள் வணிக இழப்பு சுமார் ₹ 20 கோடிகள் என்று சங்கத்தின் அறிக்கை தெரிவித்தது.  
தயாரிப்பாளர் சங்கமானது இனி தென்னிந்திய திரைப்பட தொழிலாளர் சம்மேளனத்துடன் (பெப்சி) இணைந்து செயல்படுவதில்லை என்று 2017 சூலையில் அறிவித்தது. மேலும் பெப்சி தொழிலாளர்கள் இல்லாமலும் இனி படப்பிடிப்புகள் நடத்துவோம் என்றும் அறிவித்தது.
# தமிழ்த் திரைப்படத் தயாரிப்பாளர் சங்கம்

## வரலாறு

### 2014 - 2017

சங்கத்தின் தலைவராக கலைப்புலி எஸ். தாணு, துணைத் தலைவர்களாக எஸ். கதிரேசன், பி. எல். தேனப்பன், பொது செயலர்களாக டி. சிவா, ஆர். ராதாகிருஷ்ணன், பொருளாளராக டி. ஜி. தியாகராஜன் ஆகியோர் பொறுப்பு வகித்தனர்.
# தமிழ்த் திரைப்படத் தயாரிப்பாளர் சங்கம்

## வரலாறு

### 2019

தமிழ்த் திரைப்படத் தயாரிப்பாளர்கள் சங்கத்தின் நிதியை முறைகேடாகப் பயன்படுத்தியதாகக் கூறி, தமிழ்நாடு அரசு திரைப்படத் தயாரிப்பாளர்கள் சங்க நிர்வாகிகளுக்கு தமிழ்நாடு அரசு விளக்கம் கேட்டு கடிதம் அனுப்பியது.
# தமிழ்த் திரைப்படத் தயாரிப்பாளர் சங்கம்

## வரலாறு

### 2023

2023 ஆம் ஆண்டு நடைபெற்ற தேர்தலில் *நலம் காக்கும் அணி* சார்பாக தேனாண்டாள் முரளி தலைவராகவும், ஜி. கே. எம். தமிழ் குமரன்யும் அர்ச்சனா கல்பாத்தியும் துணைத் தலைவராகவும், சந்திர பிரகாஷ் ஜெயின் பொருளாளராகவும், ஃபைவ் ஸ்டார் கதிரேசன் செயலாளராகவும் வெற்றி பெற்றனர்.
# தமிழ்த் திரைப்படத் தயாரிப்பாளர் சங்கம்

## இதையும் பார்க்கவும்

- தென்னிந்திய நடிகர் சங்கம்
- தமிழகத் திரைப்படத்துறை
# சரூப் சிங்

**முனைவர் சரூப் சிங்** (*Dr. Sarup Singh*)(சுவரூப் சிங்) (9 ஜனவரி 1917 - 4 ஆகஸ்ட் 2003 ) இந்திய கல்வியாளராக இருந்த இவர், அரசியல்வாதியாக மாறினார். இவர் தில்லியின் கிரோரி மால் கல்லூரியில் ஆசிரியராக இருந்தார். பின்னர் தில்லி பல்கலைக்கழகத்தின் துணைவேந்தரானார் (1971-74). லோக் தள் கட்சி சார்பாக அரியானாவிலிருந்து (1978-1984) மாநிலங்களவை உறுப்பினராக இருந்தார். பின்னர் இவர் திசம்பர் 1990இல் குஜராத்தின் ஆளுநராக நியமிக்கப்பட்டார். 1995 வரை அந்தப் பதவியில் இருந்தார். முன்னதாக இவர் கேரள ஆளுநராகவும் இருந்தார்.
# சரூப் சிங்

## ஆரம்பகால வாழ்க்கையும், கல்வியும்

அரியானாவில் உள்ள ரோத்தக் மாவட்டத்திலுள்ள சங்கி கிராமத்தில் பிறந்த இவர், தனது சொந்த கிராமத்தில் நான்காம் வகுப்பு வரை படித்து, 1934இல் பஞ்சாப் பல்கலைக்கழகத்தில் மெட்ரிகுலேஷனை முடித்தார். 1936இல் தில்லி பல்கலைக்கழகத்தில் இடைநிலைக் கலையையும் முடித்தார். இவர் தில்லி ராம்ஜாஸ் கல்லூரியில் (1938) ஆங்கிலத்தில் தனது இளங்கலையை முடித்தார். அதைத் தொடர்ந்து 1940இல் ஆங்கிலத்தில் முதுகலை பட்டம் பெற்றார்.
# சரூப் சிங்

## தொழில்

சிங், 1940இல் தில்லி பல்கலைக்கழகத்தின் இந்து கல்லூரியில் விரிவுரையாளராக தனது வாழ்க்கையைத் தொடங்கினார். அங்கு இவர் பத்தாண்டுக்கும் மேலாக கற்பித்தார். 1951இல் இலண்டன் பல்கலைக்கழகக் கல்லூரியில் சேர்ந்தார். 1953இல் ஆங்கில இலக்கியத்தில் தனது முனைவர் பட்டத்தைப் பெற்றார். அதன் பிறகு இவர் மீண்டும் இந்து கல்லூரியில் சேர்ந்தார். எனினும் அடுத்த ஆண்டு, இவர் தில்லியின் கிரோரி மால் கல்லூரியின் துணை முதல்வராகவும் பின்னர் 1957 இல் அதன் தலைவராகவும் நியமிக்கப்பட்டார்.  
1961ஆம் ஆண்டில், குருசேத்திரா பல்கலைக்கழகத்தில் ஆங்கிலத் துறை நிறுவப்பட்டபோது, இவர் அதன் முதல் தலைவரானார். பின்னர் 1965இல், தில்லி பல்கலைக்கழகத்தில் ஆங்கிலப் பேராசிரியராகவும் தலைவராகவும் ஆனார். இறுதியில், இவர் ஜனவரி, 1971இல் பல்கலைக்கழகத்தின் துணைவேந்தராக நியமிக்கப்பட்டார். இருந்தார்.
# சரூப் சிங்

## கௌரவங்கள்

இவரது மறைவிற்குப் பிறகு, அரியானா குருசேத்திரா பல்கலைக்கழகத்தில் 'முனைவர் சரூப் சிங் இருக்கை' உருவாக்கப்பட்டது . முதல் "முனைவர் சருப் சிங் நினைவு சொற்பொழிவு" 2005 இல் தில்லி பல்கலைக்கழகத்தில் நடந்தது.
# சரூப் சிங்

## பணிகள்

- The Theory of Drama in the Restoration Period. Orient Longmans, Calcutta, 1963.
- Family Relationships in Shakespeare and the Restoration Comedy of Manners. Oxford University Press, New Delhi, 1983.
- The Double Standards in Shakespeare and Related Essays : Changing Status of Women in 16th and 17th Century England. Konark Publications, New Delhi, 1988.
# சரூப் சிங்

## இதையும் பார்க்கவும்

- குஜராத் ஆளுநர்களின் பட்டியல்
- கேரள ஆளுநர்களின் பட்டியல்
# கிவாங்ச் தத்லது

**கிவாங்ச் தத்லது** (Kıvanç Tatlıtuğ) (பிறப்பு: 27 அக்டோபர் 1983) என்பவர் துருக்கிய நாட்டு நடிகர், வடிவழகர் மற்றும் முன்னாள் கூடைப்பந்து வீரர் ஆவார். இவர் துருக்கியில் அதிக சம்பளம் வாங்கும் நடிகர்களில் ஒருவர் மற்றும் மூன்று தங்க பட்டாம்பூச்சி விருதுகள் மற்றும் யெசிலாம் சினிமா விருது உட்பட பல விருதுகளை வென்றுள்ளார். இவர் 2002 ஆம் ஆண்டின் துருக்கியின் சிறந்த வடிவழகர் மற்றும் உலகின் சிறந்த வடிவழகர் ஆகிய போட்டிகளில் வென்றுள்ளார்.  
இவர் 2005 ஆம் ஆண்டு முதல் குமுஸ் (2005-2007), அஸ்க் ஐ மெம்னு (2008-2010), குசே கோனி (2011-2013), செசூர் வெ கோஸல் (2016-2017) போன்ற பல வெற்றிகரமான தொலைக்காட்சித் தொடர்களில் நடித்ததன் மூலம் விமர்சன ரீதியான பாராட்டையும் சர்வதேச அங்கீகாரத்தையும் பெற்றார்.
# சோபனா ஜார்ஜ்

**சோபனா ஜார்ஜ்** (*Shobhana George*) ஓர் அரசியல்வாதியாவார். இவர், கேரள மாநிலத்தில் மூன்று முறை சட்டமன்ற உறுப்பினராக உள்ளார். இவர் இந்திய தேசிய காங்கிரசு கட்சி வேட்பாளராக, செங்கனூரை 9, 10 மற்றும் 11 வது சட்டசபைகளில் பிரதிநிதித்துவப்படுத்தினார். இந்திய தேசிய காங்கிரசு கட்சியில் தொடர்ந்து மூன்று வருடங்கள் ஒரே தொகுதியை பிரதிநிதித்துவப்படுத்திய ஒரே பெண் இவர்.  
சோபனா ஜார்ஜ் இப்போது இந்தியப் பொதுவுடமைக் கட்சியின் (மார்க்சிசம்) தீவிர ஆதரவாளராக இருக்கிறார். தற்போது கேரள மாநில காதி மற்றும் கிராம தொழில் வாரியத்தின்] துணைத் தலைவராகவும் இருக்கும் முதல் பெண் இவர்தான்.
# சோபனா ஜார்ஜ்

## ஆரம்பகால வாழ்க்கையும் குடும்பமும்

இவர், கே. எம். ஜார்ஜ் - தங்கம்மா ஜார்ஜ் ஆகியோரின் மகளாக 4 ஏப்ரல் 1962 இல் பிறந்தார். இவருக்கு ஐசக் ஜார்ஜ் என்பவருடன் திருமணமாகி ஒரு மகள் உள்ளார்.
# சோபனா ஜார்ஜ்

## கல்வி

சோபனா, செங்கனூர், அரசு பெண்கள் மேல்நிலைப்பள்ளியில் தனது பத்தாம் வகுப்பினை முடித்தார். தனது உயர் படிப்பை கோட்டயம் பசாலியஸ் கல்லூரி, இராணி செயின்ட் தாமஸ் கல்லூரி, கோழஞ்சேரி தாமஸ் கல்லூரி, சென்னைப் பல்கலைக்கழகம், மைசூர் பல்கலைக்கழகம் ஆகியவற்றில் பயின்றார் .
# சோபனா ஜார்ஜ்

## தொழில்

இவரது பொது சேவை இவரது 9 வயதிலேயே ஆரம்பித்தது. இந்திய அரசால் ஏற்பாடு செய்யப்பட்ட ஒரு முகாமில் இவரது நடிப்பு இந்தியக் குடியரசுத் தலைவர் - வி. வி. கிரி, இந்தியப் பிரதமர் - இந்திரா காந்தி, துணைக் குடியரசுத் தலைவர் - பக்ருதின் அலி அகமது ஆகியோரால் மிகவும் பாராட்டப்பட்டது. பின்னர், இவர் அகில கேரளா பாலாஜன் சாக்கியத்தின் முதல் பெண் தலைவர் ஆனார். மாநில இளைஞர் காங்கிரசு குழுவின் முதல் பெண் பொதுச்செயலாளராகவும், கேரள பிரதேச காங்கிரசு குழுவின் இணை செயலாளராகவும் பணியாற்றியுள்ளார். அவர் கேரள பல்கலைக்கழகத்தின் ஆட்சிமன்றக் குழு உறுப்பினராகவும் பணியாற்றியுள்ளார். இந்திய தேசிய காங்கிரசிலிருந்து வெளியேற்றப்பட்டதைத் தொடர்ந்து, இவர் ஜனநாயக இந்திரா காங்கிரசில் (கருணாகரன்) சேர்ந்தார். அங்கு இவர் பொதுச் செயலாளராக பணியாற்றினார். இவர் கேரள சட்டமன்றத்தில் 9, 10 மற்றும் 11 வது சட்டசபைகளில் செங்கனூர் தொகுதியை பிரதிநிதித்துவப்படுத்தினார்.
| **ஆண்டு** | **நெருங்கிய போட்டியாளர்** | **வாக்குகள் பதிவாகின** |  |
| --- | --- | --- | --- |
| 1991 | மாமன் ஐப் (ICS-SCS) | 36,761 |  |
| 1996 | மாமன் ஐப் (ஐசிஎஸ்) | 37,242 |  |
| 2001 | வழக்கறிஞர் கே. கே. இராமச்சந்திரன் நாயர் ( இந்தியப் பொதுவுடமைக் கட்சி (மார்க்சிசம்) ) | 41,242 | } |
# சோபனா ஜார்ஜ்

## கலை நிகழ்ச்சி

2011 இல், சோபனா செங்கனூர் இசை நிறுவனம் வெளியிட்ட ஓணத்தின் வரலாறு மற்றும் மனித விழுமியங்களைப் பற்றிய 'என் ஓணம்' என்ற இசைத் தொகுப்பை அறிமுகப்படுத்தினார்.  
இவர் "*பிரதீக்சயோதே*" என்ற திரைப்படத்தையும் வெளியிட்டார். இந்தத் திரைப்படம் குழந்தைத் தொழிலாளர்களைப் பற்றியது. நடிகர்கள் முகேஷ், இலட்சுமி சர்மா மற்றும் பலர் நடித்திருந்தனர். மலையாளத் திரையுலகில் தயாரிப்பு, திரைக்கதை எழுதுதல், உரையாடல், திரைக்கதை, நடிப்பு ஆகிய அனைத்தையும் ஒரே திரைப்படத்தில் செய்த ஒரே பெண் இவர்.  
2015ஆம் ஆண்டில், சோபனா ஜார்ஜ் தனது சொந்த ஊரில் "மிஷன் செங்கனூர்" என்ற திட்டத்துடன் சேர்ந்து உலகின் மிகப்பெரிய மனிதர்கள் அடங்கிய கிறிஸ்துமஸ் மரத்தை ஏற்பாடு செய்தார். இது கின்னஸ் உலக சாதனை புத்தகத்தில் இடம் பெற்றது. இதில் மொத்தம் 4030 பேர் இருந்தனர்.
# சமஸ்தானம் (திரைப்படம்)

**சமஸ்தானம்** (*Samasthanam*) என்பது 2002 ஆம் ஆண்டு வெளியான இந்தியத் தமிழ்த் திரைப்படமாகும். நாடகம் தொடர்பான இத்திரைப்படத்தை ராஜ் கபூர் இயக்கினார். இந்தப் படத்தில் ஆர். சரத்குமார் இரட்டை வேடங்களிலும், சுரேஷ் கோபி, தேவயானி, அபிராமி ஆகியோர் முக்கியக் கதாபாத்திரங்களிலும் நடித்தனர். எம். கஜாமைதீன், கே. ஆயிஷாவாஸ் ஆகியோர் தயாரித்த இப்படத்திற்கு தேவா இசையமைத்தார். இப்படம் 2002 செப்டம்பர் 27 அன்று வெளியானது.
# சமஸ்தானம் (திரைப்படம்)

## கதைச்சுருக்கம்

திரு ( ஆர். சரத்குமார் ), சூர்யா ( சுரேஷ் கோபி ) ஆகியோர் பிரிக்க முடியாத நெருங்கிய நண்பர்கள். அவர்கள் ஒருவருக்கொருவர் மிகவும் நெருக்கமாக இருந்ததால் திரு சூர்யாவுக்கு ஒரு மணமகனைத் தேர்ந்தெடுக்கிறார். அவர்களின் இந்த நெருங்கிய நட்பானது நண்பர்களாக இருந்த அவர்களின் தாத்தா, தந்தையரிடமிருந்து வழிவழியாக வந்தது. சங்கரா ( ஆஷிஷ் வித்யார்த்தி ) நண்பர்கள் மீதான வன்மத்தின் காரணமாக அவர்களை பிரிக்க விரும்பி தன்னால் முடிந்த அனைத்தையும் செய்கிறார். அதில் வெற்றியும் பெறுகிறார். கடைசியில் சங்கராவின் சதிகளை உணர்ந்து சங்கராவை ஒழித்து நண்பர்கள் மீண்டும் ஒன்றிணைகின்றனர்.
# சமஸ்தானம் (திரைப்படம்)

## நடிப்பு

- சரத்குமார் - திரு / ஆய்வாளர் வெற்றீசுவரன்
- சுரேஷ் கோபி -சூரியா
- தேவயானி -திவ்யா
- அபிராமி -ஆயிஷா
- கவுண்டமணி
- செந்தில்
- ஆஷிஷ் வித்யார்த்தி -சங்கரா
- வடிவுக்கரசி -சூரியாவின் தாய்
- சந்திரசேகர் -சூரியாவின் தந்தை சுந்தரபாண்டியன்
- மணிவண்ணன் -பரமன்
- சபிதா ஆனந்த் -பரமனின் மனைவி
- இராஜ்கபூர் சங்கராவின் தந்தை ஈஸ்ரமூர்த்தி
- விஜி சந்திரசேகர் -சங்கராவின் தாய்
- ராம்ஜி -தேவா
- இலாவண்யா -சுதா
- விநோத் கிசான் - இளம் சங்கர்
# சமஸ்தானம் (திரைப்படம்)

## இசை

இப்படத்தின் பாடல்கள், பின்னணி இசை ஆகியவற்றை திரைப்பட இசையமைப்பாளர் தேவா அமைத்தார். 2002-இல் வெளியிடப்பட்ட இசைப்பதிவ்வில், பா. விஜய், நா. முத்துக்குமார் எழுதிய 6 பாடல்கள் இருந்தன.
| 1 | "ஸ்டெல்லா மேரிஸ்" | சிம்பு | பா. விஜய் | 5:38 |
| --- | --- | --- | --- | --- |
| 2 | "ஒரு குறிஞ்சிப் பூ" | கிருஷ்ணராஜ், அனுராதா ஸ்ரீராம், ஹரிணி, ஸ்ரீனிவாஸ் | 6:16 |  |
| 3 | "பெண்ணே பெண்ணே" | பி. உன்னிகிருஷ்ணன், திப்பு, ஹரிணி , கங்கா | நா. முத்துக்குமார் | 6:23 |
| 4 | "ஈஸ்வரா ஈஸ்வரா" | திப்பு, கார்த்திக் | பா.விஜய் | 5:46 |
| 5 | "கொத்தமல்லி" | சிம்பு, சுஜாதா | 6:10 |  |
| 6 | "மலரை மலரை" | பி. உன்னிகிருஷ்ணன் | 2:12 | } |
# சமஸ்தானம் (திரைப்படம்)

## வரவேற்பு

*தி இந்து* எழுதிய விமர்சனத்தில் "நீண்ட முன்கதைகள், தேவையற்ற பாடல் காட்சிகள் சமஸ்தானத்தின் வேகத்தைக் குறைக்கிறது. கதை வலுவானது, என்றாலும் திரைக்கதையில் நெகிழ்வுத் தன்மை இல்லை ". *சிஃபி* எழுதிய விமர்சனத்தில், "படத்தின் இயக்குநர் ராஜ் கபூரால் புதிதாக எதையும் சொல்ல முடியவில்லை."
# மைதிலி என்னை காதலி

***மைதிலி என்னை காதலி*** (*Mythili Ennai Kaathali*) என்பது 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இத்திரைப்படத்தை டி.ராஜேந்தர் இயக்கினார். உஷா ராஜேந்தர் தயாரித்தார். இத்திரைப்படத்தில் டி.ராஜேந்தர் , ஸ்ரீவித்யா , அமலா, செந்தாமரை ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு விஜய டி.ராஜேந்தர் இசையமைத்திருந்தார்.
# மைதிலி என்னை காதலி

## நடிகர்கள்

- டி. ராஜேந்தர்- ஜாக்கி
- ஸ்ரீவித்யா
- அமலா (அறிமுகம்) மைதிலி (குரல்: சுலக்சனா பின்னணிக்குரல் கொடுத்தார்)
- ஒய்.விஜயா- கனகா
- வெண்ணிற ஆடை மூர்த்தி
- எஸ். எஸ். சந்திரன்
- செந்தாமரை விருந்தினர் தோற்றத்தில்
- உசல மணி
- சிவராமன்
- நாகராஜ சோழன்
- தியாகு
- சுரேஷ் சக்கரவர்த்தி
- சிலம்பரசன்
# மைதிலி என்னை காதலி

## பாடல்கள்

இத்திரைப்படத்திற்கு டி. ராஜேந்தர் பாடல்களை இயற்றி இசையமைத்திருந்தார். திரைப்படத்தின் பாடல்கள் புகழ் பெற்றன. குறிப்பாக "என் ஆசை மைதியிலே" சிலம்பரசன் நடித்த மன்மதன் (2004) திரைப்படத்தில் மறுபடியும் பயன்படுத்தப்பட்டது.
| 1 | "அட பொன்னான மனசே" | கே. ஜே. யேசுதாஸ், விஜய டி. ராஜேந்தர் | டி. ராஜேந்தர் |
| --- | --- | --- | --- |
| 2 | "எங்கும் மைதிலி எதிலும்" | எஸ். பி. பாலசுப்பிரமணியம் |  |
| 3 | "என் ஆச மைதிலியே" | டி. ராஜேந்தர், குழுவினர் |  |
| 4 | "கண்ணீரில் மூழ்கும் ஓடம்" | எஸ். பி. பாலசுப்பிரமணியம், எஸ். ஜானகி |  |
| 5 | "மயில் வந்து மாட்டிக்கிட்டா" | எஸ். பி. பாலசுப்பிரமணியம் |  |
| 6 | "பாவாடை" | மலேசியா வாசுதேவன் |  |
| 7 | "ஒரு பொன்மானை" | எஸ். பி. பாலசுப்பிரமணியம் |  |
| 8 | "ராக்கால வேளையிலே" | எஸ். பி. பாலசுப்பிரமணியம் , எஸ். ஜானகி |  |
| 9 | "சாரீரம்" | எஸ். பி. பாலசுப்பிரமணியம் |  |
| 10 | "தண்ணீரிலே மீன் அழுதால்" | எஸ். பி. பாலசுப்பிரமணியம் |  |
| 11 | "நானும் உந்தன் உறவை" | எஸ். பி. பாலசுப்பிரமணியம் | } |
# அன்பே உன்வசம்

**அன்பே உன் வசம்** (*Anbe Un Vasam*) என்பது 2003 ஆம் ஆண்டு வெளியான இந்தியத் தமிழ் நாடகத் திரைப்படமாகும். ஆர். பாலு இயக்கிய இந்தப் படத்தில் புதுமுகம் அஷ்வின், ரதி ஆறுமுகம், புதுமுகம் யோகன் ஆகியோர் முக்கிய வேடங்களில் நடித்திருந்தனர். மேலும் கருணாஸ், ரகுவரன், மீரா கிருஷ்ணன், பல்லவி, வினு சக்ரவர்த்தி, பாண்டு, மதன் பாப், மனோபாலா ஆகியோர் துணை வேடங்களில் நடித்திருந்தனர். அழகன் தமிழ்மணி தயாரிப்பில் உருவான இந்தப் படத்திற்கு, தினா இசையமைத்தார். இப்படம் 2003 திசம்பர் 5 அன்று வெளியானது.
# அன்பே உன்வசம்

## கதைச்சுருக்கம்

உதகையைச் சேர்ந்த அஷ்வின் (அஷ்வின்), இறுதியாண்டில் கல்லூரியில் சேர சென்னை செல்கிறான். மிக இனிய ஆரம்ப சந்திப்புக்குப் பிறகு, அஷ்வின் தனது கல்லூரித் தோழியான பாரதியை ( ரதி ஆறுமுகம் ) மெல்ல காதலிக்கத் துவங்குகிறான். அவள் அவனுடைய உண்மையான காதலைப் புரிந்துகொண்டு அவன் காதலை ஏற்றுக் கொள்கிறாள். படிப்பை முடித்த பிறகு, அவர்கள் ஒரு கோவிலில் சந்திக்கின்றனர். அஸ்வின் அவர்களுள் பிரிவு ஏற்படுமோ என்று அஞ்சி, பாரதியை உடனே பதிவுத் திருமணம் செய்து கொள்ளவேண்டும் என்கிறான். ஆனால் வாழ்வின் நடைமுறைகளை உணர்ந்த பெண்ணான பாரதிக்கு வேறு திட்டங்கள் உள்ளன. அஷ்வினுக்கு வேலை கிடைக்க வேண்டும் என்று அவள் விரும்புகிறாள். பின்னர் அவள் அவளுடைய குடும்பத்தினரின் சம்மதத்துடன் அவனைத் திருமணம் செய்து கொள்ளவேண்டும் என்று விரும்புகிறாள். அஸ்வினால் அவளை நம்ப முடியவில்லை. ஏனென்றால் கல்லூரி காலத்தில் பல காதலர்கள் பிரிந்து விடுவதைக் கண்டுள்ளான். அவனால் புண்படுத்தப்பட்ட பாரதி அவனைத் திட்டிவிட்டு புண்பட்ட மனதுடன் சென்றுவிடுகிறாள். அஷ்வின் ஊட்டிக்குச் செல்கிறான். அதே நேரத்தில் பாரதியும் அவரது குடும்பமும் கோயம்புத்தூருக்கு இடம் பெயர்கிறது.  
இரண்டு ஆண்டுகளுக்குப் பிறகு, முன்னாள் மாணவர்கள் சந்திப்பில், அஷ்வின் பாரதியையும், அவளின் குடும்ப நண்பரான அசோக்கையும் (யோகன்) சந்திக்கிறான். விரைவில் பாரதியை தான் திருமணம் செய்து கொள்வதாக அஷ்வினிடம் அசோக் கூறுகிறான். அன்று மாலை, அஷ்வினிடம் பாரதி தனக்கு அவன் கூறியது பற்றி தெரியாது என்று கூறுகிறாள். அவள் அவனைத் திருமணம் செய்து கொள்வதாகச் சத்தியம் செய்துவிட்டு, அவனைவிட்டு பிரிந்து சென்றதற்காக அவனிடம் மன்னிப்பு கேட்கிறாள். அவள் வீட்டிற்கு வந்தபோது, அவளுடைய பெற்றோர் அவளுக்கு ஒரு மாப்பிள்ளையைப் பார்த்துள்ளதாகக் கூறுகின்றனர். அசோக் அவளின் திருமணம் பற்றி அவள் பெற்றோரைச் சமாதானப்படுத்துகிறான். அதன்பிறகு, அஷ்வின் குன்னூரில் அரசு வேலையில் இணைகிறான். அஷ்வினும் பாரதியும் ஒருவருக்கொருவர் தொடர்பு கொள்ள முயல்கின்றனர். இதனால், பாரதி அவனது பணியிடத்திற்குச் செல்ல முடிவு செய்கிறாள். அவள் குன்னூருக்கு வரும்போது, பலத்த மழை பெய்கிறது. அதனால் நிலச்சரிவுகள் ஏற்படுகின்றன. நிலச்சரவினால் அது சரிந்துவந்த பகுதியில் உள்ள அனைத்தையும் அழித்து செல்கிறது. அஸ்வினின் அலுவலகம் பாரதியின் கண் முன்னே சரிகிறது. அந்த அதிர்ச்சியில், அவள் இறந்துவிடுகிறாள். பல மணிநேரங்களுக்குப் பிறகு, மீட்புப் பணியாளர்கள் பாரதியையும், அஷ்வினையும் கண்டுபிடிக்கின்றனர். அஷ்வின் உயிர் பிழைக்கிறான். ஆனால் பாரதி காயங்களால் இறந்துவிடுகிறாள்.
# அன்பே உன்வசம்

## நடிப்பு

- அஸ்வின் -அஷ்வின்
- ரதி (நடிகை) -பாரதி
- யோகன் -அசோக்
- கருணாஸ் -ஜே.கே.
- ரகுவரன் -வி. ரத்தினவேல் பாண்டியன்
- மீரா கிருஷ்ணன் பாரதியின் தாய் ஜெய்சிறீ
- பல்லவி அஸ்வினின் தாயாக
- வினு சக்ரவர்த்தி -நாடாளுமன்ற உறுப்பினர்
- அனு மோகன் -கல்லூரித் தலைவர்
- வெண்ணிற ஆடை மூர்த்தி -பேராசிரியர் கலிவரதன்
- பாண்டு - பேராசிரியர்
- மதன் பாப் - பேராசிரியர்
- மனோபாலா - பேராசிரியர்
- ஹேமலதா - அஸ்வினின் சகோதரி ஹேமா
- விநாயக் ராஜ் - பாரதியின் சகோதரன் மதி
- வையாபுரி (நடிகர்) - உசேன்
- கொட்டாச்சி - மாணவன்
- லூசு மோகன்
- கே. சிவசங்கர்
- இலாவண்யா
- சோபணா - சோபா
- பூச்சி செந்தில் - நெப்போலியன்
- சாத்தப்பன் நந்தகுமார்
- பிரேம் மேனன்
- வள்ளி ராஜன்
- சொர்ணா
- இராஜ்மோகன்
- சரத்சந்திரா
- கோவை செந்தில்
- பாண்டியன் விருந்தினர் தோற்றத்தில்
- சாம்ஸ் - கல்லூரி மாணவர்
# அன்பே உன்வசம்

## தயாரிப்பு

*காலமெல்லாம் காதல் வாழ்க* (1997), உன்னுடன் (1998) போன்ற காதல் படங்களை இயக்கிய ஆர். பாலு, அன்பே உன் வசம் படத்தில் அஸ்வின் என்ற புது முகத்தை அறிமுகப்படுத்தினார். திரைப்படங்களுக்கு வருவதற்கு முன்பு, அஸ்வின் திரைப்படக் கல்லூரியில் நடிப்பைத் தவிர திரைப்பட நடனம், சண்டைப் பயிற்சி போன்றவற்றைக் கற்றுக்கொண்டார். ரதி ஆறுமுகம் நாயகி கதாபாத்திரத்தில் நடிக்க ஒப்பந்தமானார். அதே நேரத்தில் தயாரிப்பாளரின் மகன் இரண்டாவது கதாநாயகனாக அறிமுகப்படுத்தப்பட்டார். படத்தின் இசைக்காக தினா ஒப்பந்தம் செய்யப்பட்டார். ஒளிப்பதிவுக்கு அப்துல் ரகுமானின் தேர்வு செய்யப்பட்டார். மொரிஷியஸில் இரண்டு பாடல்கள் படமாக்கப்பட்டன. இதுபற்றி குறிப்பிட்ட திரைப்படத் தயாரிப்பாளர், "மொரீசியஸ் அரசாங்கத்திடமிருந்து எங்களுக்கு முழுக் காவல் துறை பாதுகாப்பு வழங்கப்பட்டது. மேலும் மொரிசியசின் திரைப்பட மேம்பாட்டுக் கழகம் தங்களுக்கு மிகவும் உதவியாக இருந்தது" என்று கூறினார்.
# அன்பே உன்வசம்

## பாடல்கள்

திரைப்படப் பாடல் இசை, பின்னணி இசை போன்றவற்றை திரைப்பட இசையமைப்பாளர் தினா அமைத்தார்.
| 1 | "அசர வைத்தாய் அன்பே" | ஹரிஹரன் | வாலி | 4:27 |  |
| --- | --- | --- | --- | --- | --- |
| 2 | "கலர் வருது கலர் வருது" | மாணிக்க விநாயகம், திப்பு | காதல் மதி | 4:36 |  |
| 3 | "ஒரே ஒரு பார்வையால்" | கார்த்திக், சாதனா சர்கம் | பா. விஜய் | 5:01 |  |
| 4 | "திருமுகம் தெரிந்தது" | சின்மயி | பிறைசூடன் | 3:19 |  |
| 5 | "எங்க போற எங்க போற" | உதித் நாராயண், பாப் ஷாலினி | கண்மணி சுப்பு | 4:16 |  |
| 6 | "எங்காவது என்றாவது" | சங்கர் மகாதேவன், சுஜாதா மோகன் | கபிலன் | 4:54 | } |
# தென்றல் வந்து என்னைத் தொடும் (தொலைக்காட்சித் தொடர்)

**தென்றல் வந்து என்னைத் தொடும்** என்பது 16 ஆகத்து 2021 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை ஒளிபரப்பான தொலைக்காட்சி நாடகத் தொடர் ஆகும். இது ஸ்டார் ஜல்சா என்ற வங்காள மொழித் தொடரான 'கெலகோர்' என்ற தொடரின் மறு ஆக்கம் ஆகும்.  
இந்த தொடரை 'சொல் புரோடக்சன்ஸ்' என்ற நிறுவனம் சார்பில் 'ஆர்.ராஜேஷ்' என்பவர் தயாரிக்க, 'வி.அருணாசலம்' என்பவர் இயக்ககத்தில் வினோத் பாபு மற்றும் பவித்ரா ஜனனி ஆகியோர் முதன்மை கதாபாத்திரத்தில் நடித்துள்ளார்கள். இந்த தொடரின் இறுதி அத்தியாயம் 11 நவம்பர் 2023 அன்று ஒளிபரப்பப்பட்டு, 686 அத்தியாயங்களுடன் நிறைவு பெற்றது.
# தென்றல் வந்து என்னைத் தொடும் (தொலைக்காட்சித் தொடர்)

## கதை சுருக்கம்

இந்த தொடரில் அமெரிக்காவில் படித்து விட்டு வந்த அபிநயாவிற்கு திடீரென தாலி கட்டி அதிர்ச்சி கொடுக்கிறார் வெற்றி அதன் பிறகு என்ன நடக்க போகிறது என்பது தான் கதை.
# தென்றல் வந்து என்னைத் தொடும் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- வினோத் பாபு - வெற்றி
- பவித்ரா ஜனனி - அபிநயா
# தென்றல் வந்து என்னைத் தொடும் (தொலைக்காட்சித் தொடர்)

## நடிகர்களின் தேர்வு

இந்த தொடரில் கதாநாயகியாக ஈரமான ரோஜாவே என்ற தொடரில் மலராக நடித்து பிரபலமான பவித்ரா ஜனனி நடிக்கிறார். இவர் கதாநாயகியாக நடிக்கும் இரண்டாவது தொடர் இது ஆகும். இவருக்கு ஜோடியாக நகைச்சுவையாளர் மற்றும் நடிகர் வினோத் பாபு நடிக்கிறார். வினோத் பாபு ஆதித்யா தொலைக்காட்சியில் ஒளிபரப்பாகிய நகைச்சுவை நிகழ்ச்சிகள் மூலம் சின்னத்திரையில் அறிமுகமாகினார். அதை தொடர்ந்து கலர்ஸ் தமிழ் தொலைக்காட்சி தொடரான சிவகாமி (2018) மற்றும் விஜய் தொலைக்காட்சி தொடரான சுந்தரி நீயும் சுந்தரன் நானும் (2019-2021) போன்ற தொடர்களில் நடித்துள்ளார்.
# தென்றல் வந்து என்னைத் தொடும் (தொலைக்காட்சித் தொடர்)

## சர்ச்சை

இந்த தொடரின் முன்னோட்ட காட்சியில்
- *பெற்றோரை எதிர்த்து நடந்த காதல் திருமணம் செல்லாது என கூறி தகராறு செய்கிறார் கதாநாயகன் வெற்றி. அப்போது கதாநாயகியான அபிநயா வந்து அவரை தடுக்க, கோபத்தில் அம்மன் கழுத்தில் இருந்த தாலியை அவர் எடுத்து அபி கழுத்தில் போட்டுவிடுகிறார். வெறும் மஞ்சள் கயிறை கட்டினால் போதுமா.. இப்போது நான் உன் புருஷன் ஆகிவிடுவேனா என கோபத்துடன் பேசிவிட்டு போகிறார்*  
இந்த காட்சியை பார்த்த பல பெண்ணியவாதிகள் மட்டுமின்றி பரவலாக அனைத்து தரப்பிலும் கடும் கண்டனங்கள் எழுந்துள்ளன. இந்த விளம்பர காணொளி காட்டப்படும் காட்சிகள், சட்டப்படி தண்டனைக்குரிய குற்றம் என்று, திருவள்ளூர் காவல் அதிகாரி எஸ்பி 'வருண் குமார்' ஐபிஎஸ், தனது கருத்தை பதிவு செய்துள்ளார்.
# தென்றல் வந்து என்னைத் தொடும் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# ஆஸ்டிரலாய்டு இனம்

**ஆஸ்டிரலாய்டு மக்கள்** அல்லது **ஆஸ்டிரோ-மெலனிசீயர்கள்** (**Australo-Melanesians** (also known as **Australasians** or **Australomelanesoid race** or **Australoid race**) இதுவும் வரலாற்றில் மனித இனத்தை பிரிப்பதில் காலாவதி ஆகிப்போன பழைய மானிடவியல் அறிஞர்களின் கொள்கையாகும். பொதுவாக ஆஸ்டிரலாய்டு மக்கள் மெலனீசியா மற்றும் ஆத்திரேலியாப் பகுதிகளும் வாழும் பூர்வ குடிகள் ஆவார். இவ்வின மக்களில் தெற்காசியா மற்றும் தென்கிழக்காசியாவிலும் காணப்படுகின்றனர். பல மானிடவியல் அறிஞர்கள் பப்புவா நியூ கினியாவின் பூர்வ குடிகள் மற்றும் ஆஸ்திரேலியப் பழங்குடிகளையும் மற்றும் பிஜி தீவு, நியூ கலிடோனியா, வனுவாட்டு, சாலமன் தீவுகளில் வாழும் பூர்வ குடிமக்களையும் ஆஸ்டிரலாய்டு இனத்தில் சேர்க்கின்றனர்.இதில் திராவிடர்களையும், சிங்களவர்களையும் எந்த இனத்திலும் சேர்க்கவில்லை என்பது குறிப்பிடத்தக்கது.  
18-ஆம் நூற்றாண்டில், காலனியாதிக்க காலத்தில், மானிடவியல் அறிஞர்கள் மனித இனத்தை மூன்றாக அல்லது நான்காக வகைப்படுத்தினர். மஞ்சள் நிறத் தோல் கொண்டவர்களை மங்கோலாய்டுகள் என்றும், வெள்ளை நிறத் தோல் கொண்டவர்களை காகசாய்டுகள் என்றும், கருப்பு நிறத் தோல் கொண்ட நீக்ராய்டுகள் மற்றும் வகைப்படுத்தினர்.மரபியல் அறிவியல் வளர்ச்சியடைந்த பின்னர், அனைத்து வகையான மனிதர்களும் மரபியல் அடிப்படையில் ஒரே மக்கள் என்று கண்டறிந்தனர். 2019-இல் அமெரிக்காவின் உடல் மானுடவியலாளர்கள் சங்கத்தினர்மனித வாழ்வியலின் இயற்கையான அம்சங்களான "இனங்கள்" மீதான நம்பிக்கை மற்றும் இத்தகைய நம்பிக்கைகளிலிருந்து வெளிப்படும் சமத்துவமின்மை (இனவெறி) கட்டமைப்புகள் மனித அனுபவத்தில் இன்றும் கடந்த காலத்திலும் இனக் கொள்கை மிகவும் சேதப்படுத்தும் கூறுகள் என அறிவித்துள்ளது.
# ஆஸ்டிரலாய்டு இனம்

## இதனையும் காண்க

- மங்கோலாய்டுகள்
- காகசாய்டுகள்
- நீக்ராய்டுகள்
# புவனேசுவரி குமாரி

**புவனேசுவரி குமாரி** (**Bhuvneshwari Kumari)** இந்தியாவைச் சேர்ந்த முன்னாள் பெண்கள் சுவர்ப்பந்து வெற்றியாளராவார்.
# புவனேசுவரி குமாரி

## ஆரம்ப கால வாழ்க்கை

மிட்டாய் இளவரசி என்றும் அழைக்கப்படும் புவனேசுவரி குமாரி இராசத்தானின் அல்வார் அரச குடும்பத்தில் பிறந்தார். மகாராசா தேச் சிங் பிரபாகர் பகதூரின் பெயர்த்தியாகவும் இவர் அறியப்படுகிறார். குமாரி தில்லி பல்கலைக்கழகத்தில் படித்தார் .